Գայա Գոցցի

**Գայա Գոցցի**, հայտնի է նաև որպես **Գայա** (, ), իտալացի երգչուհի և երգահան։

2020 թվականին Գայան հաղթել է *Amici di Maria De Filippi* տաղանդների շոուի տասնիններորդ թողարկումում և 2016 թվականին իտալական «X Factor» տաղանդների շոուի տասներորդ թողարկումում զբաղեցրել է երկրորդ տեղը։

## Կենսագրություն
Գայան ծնվել է Ռեջիո Էմիլիա գավառի Գվաստալլա քաղաքում՝ բրազիլացի մոր և իտալացի հոր ընտանիքում, մեծացել է Վիադանա քաղաքում, որը գտնվում է Լոմբարդիա շրջանում և ենթարկվում է Մանտուայի վարչական կենտրոնին: Բացի իտալականից, ունի նաև Բրազիլիայի քաղաքացիություն և ազատ խոսում է պորտուգալերեն։ Իր երգերում երգչուհին խառնում է իտալերենը և բրազիլական պորտուգալերենը։

### New Dawns
2016 թվականին Ֆեդեցի թիմում մասնակցել է «X Factor» տաղանդների շոուի տասներորդ թողարկմանը՝ զբաղեցնելով երկրորդ տեղը։ Թողարկել է *New Dawns* մինի ալբոմը, որը պարունակում է համանուն սինգլ, որն անմիջապես հայտնվել է FIMI հիթ-շքերթի 7-րդ հորիզոնականում և ստացել ոսկե կարգավիճակ։ Վաճառվել է մինի ալբոմի ավելի քան 25000 օրինակ։

2017 թվականին Գայան մասնակցել է *[[Լեդի Բագ և Սուպեր կատու|Miraculous]]* մուլտֆիլմի երաժշտական թեմայի ձայնագրմանը երգիչ Բրիգայի հետ զուգերգով։  Նույն թվականին ելույթ է ունեցել Ջորջիա Օրոներոյի շրջագայության համերգների բացմանը և թողարկել *Fotogramas* սինգլը։

### Genesi
2019 թվականին Գայան մասնակցել է *Amici di Maria De Filippi* տաղանդների շոուի տասնիններորդ թողարկմանը։ Ծրագրի ընթացքում երգչուհին գրել է մի քանի երգեր, որոնք հետագայում ընդգրկվել են *Genesi* ալբոմում, որը թողարկվել է 2020 թվականի մարտի 20-ին Sony Music-ի հետ համատեղ։ Ալբոմը զբաղեցրել է 15-րդ հորիզոնականը FIMI վարկանիշում՝ հասնելով հինգերորդ հորիզոնականին տաղանդների շոուում երգչուհու հաղթանակից հետո։ *Chega* պրոմո-սինգլը հասել է 11-րդ հորիզոնականին իտալական սինգլների թոփում։ Ապրիլի 22-ին երգչուհին հայտարարեց *Nuova* Genesi անվանումով ալբոմը ֆիզիկական կրիչի վրա վերաթողարկելու մասին, որից հետո ալբոմը գրավեց երրորդ տեղը FIMI վարկանիշում *Chega* սինգլի շնորհիվ, որը ստացավ կրկնակի պլատինե կարգավիճակ։ Դրանից անմիջապես հետո *New Genesis* ձայնասկավառակը նույնպես ստացել է ոսկե կարգավիճակ։ Օգոստոսի 21-ին թողարկվել է *Coco Chanel* ալբոմի երկրորդ սինգլը, որը նույնպես ստացել է ոսկե կարգավիճակ։

### Alma
Դեկտեմբերի 17-ին հայտարարվել է Գայայի մասնակցությունը 2021 թվականի Սան Ռեմոյի փառատոնին *Cuore amaro* երգով առաջիկա երկրորդ ալբոմից։ Երգչուհին փառատոնի ընդհանուր վարկանիշում զբաղեցրել է տասնիններորդ հորիզոնականը։  Ավելի ուշ թողարկել է *Luna* թրեքը ռեփեր Մադամի հետ համագործակցությամբ, որն ընդգրկվել է ռեփերուհու համանուն ալբոմում։ 2021 թվականի ապրիլին թողարկել է *Mare che non sei* երգը ռեփեր Ռքոմի հետ համատեղ։

*Forbes Italia* ամսագիրը երգչուհուն ընդգրկել է մինչև 30 տարեկան հայտնի իտալացիների հնգյակում, որոնք ապագայում ամենամեծ ազդեցությունը կունենան իտալական երաժշտության վրա։

2021 թվականի մայիսի 14-ին երգչուհին թողարկել է *Boca* սինգլը Շոն Փոլի հետ համատեղ։ Սինգլն ընդգրկվել է երգչուհու երկրորդ ալբոմում։ 2010 թվականի հուլիսի 1-ին մեկնարկեց Գայայի առաջին համերգային շրջագայությունը երկրում։

2021 թվականի հոկտեմբերի 1-ին թողարկվել է *Nuvole di zanzare* սինգլը, որը ներառվել է *Alma*-ի նոր ալբոմում։ Ալբոմի ձայնագրմանը մասնակցել են Ֆրանչեսկա Միկյելինը, Հեմիտայզը, Մարգերիտա Վիկարիոն, Թեդուան, Սելթոնը և Շոն Փոլը։ Ալբոմը թողարկվել է 2021 թվականի հոկտեմբերի 29-ին և առաջին անգամ զբաղեցրել է 18-րդ հորիզոնականը FIMI վարկանիշում։

## Ազդեցություն
Գայայի երաժշտության վրա ազդել են այնպիսի օտարերկրյա արտիստներ, ինչպիսիք են Նինա Սիմոնը, Բիյոնսեն, Լորդը, Գոլդֆրապը և Լյուկկե Լին։ Իտալացի արտիստներից երգչուհու ստեղծագործության վրա ազդել են Ջորջիան, Էմման և Էլիզան։ Գայան նաև ոգեշնչում է ստանում լատինաամերիկյան երաժշտությունից, urban contemporary-ից և փոփ երաժշտությունից։

## Սկավառակագրություն
### Ստուդիական ալբոմներ

* 2020 – *Genesi*
* 2021 – *Alma*

### Մինի ալբոմներ
* 2016 – *New Dawns*

### Սինգլներ
* 2016 – *New Dawns*
* 2017 – *Fotogramas*
* 2020 – *Chega*
* 2020 – *Coco Chanel*
* 2020 – *Nuove strade* (համագործակցելով Էռնիայի, Ռքոմի, Մադամի, Samurai Jay–ի և Andry the Hitmaker–ի հետ)
* 2021 – *Cuore amaro*
* 2021 – *Boca* (համագործակցելով Շոն Փոլի և Childsplay–ի հետ)
* 2021 – *Nuvole di zanzare*
* 2021 – *What Christmas Means to Me*
* 2022 – *Salina*

### Այլ նկարիչների ալբոմներում
* 2020 – *Non siamo niente* (համագործակցելով Lowlow–ի հետ), *Dogma 93* ալբոմ
* 2021 – *Luna* (համագործակցելով Մադամի հետ), *Madame* ալբոմ
* 2021 – *Mare che non sei* (համագործակցելով  Ռքոմի հետ), *Taxi Driver <small>ալբոմ</small>* 
* 2022 – *Mosaici* (համագործակցելով Sick Luke–ի և Կառլ Բրեյվի հետ), *X2 <small>ալբոմ</small>*

## Ծանոթագրություններ

## Արտաքին հղումներ

Կատեգորիա:21-րդ դարի երգիչներ և երգչուհիներ
Կատեգորիա:Իտալացի երգիչներ